
МОТИВИ 
към Проект на Правила за реда, начина и условията за отпускане на еднократна финансова помощ на граждани от бюджета на Община Златоград
1. Причини и мотиви за приемане на настоящите правила:

Към настоящия момент липсват единни правила/ нормативна рамка, уреждащи реда, начина и условията за отпускане на еднократна финансова помощ на нуждаещи се лица. Чрез предложения проект на Правила за реда, начина и условията за отпускане на еднократна финансова помощ на граждани от бюджета на Община Златоград се цели да бъдат установени такива правила, а отпускането на финансови средства да бъде регламентирано и извършвано при спазване на предварително оповестен ред и при съблюдаване принципите на равнопоставеност, прозрачност и публичност.

Проектът е и естествено продължение на водената до момента политика на Община Златоград да бъдат предоставяни финансови ресурси на уязвими групи граждани при съблюдаване на правилата за добри практики – мотивираност при вземане на решения/постановяване на административни актове, предвидимост и финансова дисциплина при разходване на бюджетните средства.

 2. Цели, които се поставят с приемане на предлаганите правила:
Установяване на единни правила за реда, начина и условията за отпускане на еднократна финансова помощ на нуждаещи се лица.  
Създават се допълнителни гаранции за съблюдаване принципите на равнопоставеност, прозрачност и публичност.
3. Очаквани резултати от приемане на предлаганите правила:
Създаването на правна рамка в тази сфера гарантира равно третиране на заявените нужди.

Очаква се по – ефективно и справедливо разпределение на средствата, определени в бюджета на Община Златоград за предоставяне на еднократни финансови помощи, по решение на Общински съвет.

4. Финансови средства, необходими за прилагане на новата уредба:
Не са необходими допълнителни финансови средства за администрирането и разглеждането на постъпващите заявления за отпускане на еднократна финансова помощ. 
От друга страна, отпускането на такива средства на уязвими лица, намиращи се в тежко здравословно и материално положение, е законосъобразно и целесъобразно, израз на социална чувствителност и съпричастност. 
5. Анализ за съответствие с правото на Европейския съюз
Законодателството на Европейския съюз не въвежда изисквания, които да бъдат транспонирани в предложения проект на Правила за реда, начина и условията за отпускане на еднократна финансова помощ на граждани от бюджета на Община Златоград.

